ইন্তিফাদা বাংলাদেশ

ইন্তিফাদা বাংলাদেশ হল একটি বাংলাদেশি অরাজনৈতিক ও সামাজিক সংগঠন, যা ২০২৫ সালের জুলাই মাসে প্রতিষ্ঠিত হয়। অনেক বিশ্লেষক সংগঠনটিকে ইসলামি জাতীয়তাবাদ এবং মুসলিম উম্মাহর ঐক্যের এক মেলবন্ধন হিসেবে দেখেন। বাংলাদেশের অভ্যন্তরীণ বিষয়ে বিদেশি হস্তক্ষেপের বিরোধিতা–বিশেষ করে দেশের রাজধানী ঢাকায় জাতিসংঘের মানবাধিকার কার্যালয় স্থাপনকে কেন্দ্র করে সংঘটিত আন্দোলনের ফলে এটি উল্লেখযোগ্য মানুষের সমর্থন লাভ করে।

পটভূমি
থাম্ব|বায়তুল মোকাররম জাতীয় মসজিদের সম্মুখে ইন্তিফাদা বাংলাদেশের জন সমাবেশ।
২০২৪ সালের জুলাই-আগস্ট মাসে ঘটে যাওয়া রাজনৈতিক অস্থিরতার পর তৎকালীন প্রধানমন্ত্রী শেখ হাসিনা পদত্যাগ করে পলায়ন করেন এবং আওয়ামী লীগ সরকারের পতন ঘটে। পরবর্তীতে দেশটি একটি অন্তর্বর্তীকালীন সরকারের শাসনে প্রবেশ করে, যার প্রধান ছিলেন অর্থনীতিবিদ ও নোবেলবিজয়ী অধ্যাপক মুহাম্মদ ইউনূস। তখন ইসলামি দলসহ বিভিন্ন রাজনৈতিক ও ধর্মীয় সংগঠন পুনরায় জনপরিসরে সক্রিয় হয়ে ওঠে।

ভাবাদর্শ ও নেতৃত্ব
ইন্তিফাদা বাংলাদেশ ইসলামি ঐক্য ও শরিয়া আইনের উপর ভিত্তি করে গঠিত ইসলামি শাসনব্যবস্থার উপর জোর দেয়। এছাড়াও এটি তিতুমীর ও হাজী শরীয়তুল্লাহর মতো ঐতিহাসিক বাঙালি ব্যক্তিত্বদের দ্বারা অনুপ্রাণিত হয়ে নিজেদের তাদের পূর্বসূরিদের অনুসারী হিসেবে উপস্থাপন করে।

 আদর্শ ও লক্ষ্য 
সংশ্লিষ্ট গোষ্ঠী বা সংগঠনের মতে, বাংলাদেশের প্রেক্ষাপটে মুসলিমদের স্বার্থ বিভিন্নভাবে এবং বিভিন্ন রূপে ক্ষুণ্ণ হয়েছে বলে তারা মনে করেন। এই প্রতিকূলতা মোকাবিলায় তাদের কার্যক্রম মূলত তিনটি প্রধান স্তম্ভের ওপর ভিত্তি করে পরিচালিত হয়:

 আত্মপরিচয় রক্ষা: মুসলিম উম্মাহর ধর্মীয় ও সাংস্কৃতিক স্বাতন্ত্র্য বজায় রাখা এবং ব্যক্তিগত ও জাতীয় পর্যায়ে মুসলিম আত্মপরিচয় সুসংহত করা।
 ইসলামবিদ্বেষ প্রতিরোধ: সমাজ ও রাষ্ট্রের বিভিন্ন কাঠামোর মধ্যে বিদ্যমান কাঠামোগত ইসলামবিদ্বেষী (Islamophobic) প্রবণতা চিহ্নিত করা এবং এর বিরুদ্ধে  প্রতিরোধ গড়ে তোলা।
 সামাজিক পরিবর্তন ও দাওয়াত: ইসলামের মূল বাণী প্রচারের (দাওয়াত) মাধ্যমে ব্যক্তির নৈতিক উন্নয়ন সাধন এবং এর সুদূরপ্রসারী প্রভাবে সমাজে ইতিবাচক ও কাঠামোগত পরিবর্তন আনয়ন করা।

এই আন্দোলনের নেতৃত্বে রয়েছেন আবু তাসমিয়া আহমেদ রফিক , বিশিষ্ট লেখক ও গবেষক আসিফ আদনান, ডা. মেহেদী হাসান, লেখক ও গবেষক জাকারিয়া মাসুদ , সৈয়দ মুহাম্মদ আমির ও অন্যান্য প্রেসিডিয়াম সদস্যবৃন্দ। এই নেতারা ধর্মনিরপেক্ষতা ও গণতান্ত্রিক শাসনের সমালোচনা করে ইসলামি নীতির সঙ্গে সঙ্গতিপূর্ণ একটি রাজনৈতিক ব্যবস্থার পক্ষে মত দেন।

 উল্লেখযোগ্য কার্যক্রম ও আন্দোলন 
ইন্তিফাদা বাংলাদেশ প্রতিষ্ঠার পর থেকে বিভিন্ন সামাজিক ও জাতীয় ইস্যুতে সক্রিয় ভূমিকা পালন করে আসছে। এর মধ্যে অন্যতম একটি উল্লেখযোগ্য কর্মসূচি হলো ২০২৫ সালের ৫ই আগস্টের মহাসমাবেশ।

 ৫ই আগস্টের মহাসমাবেশ (২০২৫) 
সংগঠনটি ২০২৫ সালের ৫ই আগস্ট ঢাকার মতিঝিলস্থ শাপলা চত্বরে একটি বিশাল সমাবেশের আয়োজন করে। এই সমাবেশের মূল বৈশিষ্ট্য ছিল দেশের শীর্ষস্থানীয় উলামায়ে কেরাম এবং সাধারণ 'তাওহিদী জনতা'র মধ্যে এক অভূতপূর্ব ঐক্য গড়ে তোলা।

 অংশগ্রহণকারী: দেশের বরেণ্য আলিম-উলামা, দাঈ, প্রাবন্ধিক, লেখক ও বুদ্ধিজীবীগণ এই সমাবেশে অংশ নেন। এছাড়া ২০২৪ সালের জুলাই বিপ্লবের সক্রিয় স্টেকহোল্ডার বা অংশীজনদের উপস্থিতিও ছিল এই কর্মসূচির অন্যতম প্রধান আকর্ষণ।।
 তাৎপর্য: বিশ্লেষকদের মতে, শাপলা চত্বরের এই সমাবেশটি বাংলাদেশে ইসলামি ধারার বুদ্ধিজীবী এবং মাঠপর্যায়ের কর্মীদের মধ্যে একটি আদর্শিক সেতুবন্ধন তৈরি করে।

ইতিহাস
২০২৫ সালের ২৬ জুলাই জুমার নামাজের পর ইন্তিফাদা বাংলাদেশ ঢাকার শাপলা চত্বরে একটি প্রতিবাদ কর্মসূচি আয়োজন করে। প্রতিবাদকারীরা রাজনৈতিক হস্তক্ষেপ ও পূর্ববর্তী সরকারের প্রতি পক্ষপাতিত্বের অভিযোগ তুলে বাংলাদেশে স্থাপিত জাতিসংঘের মানবাধিকার কার্যালয় অপসারণের দাবি জানান। এই বিক্ষোভ কর্মসূচিতে জাতীয় বিষয়াবলিতে বিদেশি প্রভাবের বিরুদ্ধে আন্দোলনের সুস্পষ্ট অবস্থান তুলে ধরা হয়।

এছাড়াও ৯ আগষ্ট জুলাই ঘোষণাপত্রের অসম্পূর্ণতা নিয়ে এক সংবাদ সম্মেলন করে ইন্তিফাদা বাংলাদেশ। জুলাই ঘোষণাপত্রকে “বিকৃত, অসম্পূর্ণ ও জনবিচ্ছিন্ন” আখ্যা দিয়ে তা পুনর্লিখনের জোর দাবি জানানো হয়। তারা দাবি করেন যে, এই দলিল জনগণের প্রকৃত সংগ্রাম, ইতিহাস ও আকাঙ্ক্ষার প্রতিফলন ঘটাতে ব্যর্থ হয়েছে এবং আওয়ামী জাহেলিয়াতের অপরাধকে ইচ্ছাকৃতভাবে আড়াল করেছে। 

ইন্তিফাদা আন্দোলনের সাথে সম্পৃক্ত বিশ্ববিদ্যালয়ের দু'জন শিক্ষক আসিফ মাহতাব ও ড. মোহাম্মদ সরোয়ার হোসেন একজন চরম বামপন্থী সমকামী জঙ্গির ফেসবুক আইডি থেকে হত্যার হুমকি পান। ঐ আইডি থেকে প্রকাশিত একটি পোস্টে লেখা ছিল: 
২০২৫ সালের ২৪ অক্টোবর ইন্তিফাদা বাংলাদেশ বায়তুল মোকাররম জাতীয় মসজিদের সামনে বিক্ষোভ সমাবেশ করে ইসকন নিষিদ্ধকরণসহ ৬ দফা দাবি জানায়। তাদের দাবিতে মুসলিম নারী ধর্ষণ, অপহরণ-হত্যা ও "কাঠামোগত ইসলামবিদ্বেষ" রোধে দ্রুত আইনি ব্যবস্থা ও শাস্তি নিশ্চিত করার কথা বলা হয়।

 জুলাই ঘোষণাপত্র ও পরবর্তী প্রতিক্রিয়া 
২০২৫ সালের আগস্টে বাংলাদেশের অন্তর্বর্তীকালীন সরকারের প্রধান উপদেষ্টা কর্তৃক ঘোষিত 'জুলাই ঘোষণাপত্র'–এর প্রেক্ষিতে ইন্তিফাদা বাংলাদেশ তাদের আনুষ্ঠানিক অবস্থান ব্যক্ত করে।

সংবাদ সম্মেলন (৯ আগস্ট ২০২৫):

ঘোষণাপত্রটি প্রকাশের পর এর বিভিন্ন ধারা ও প্রস্তাবনার ওপর প্রতিক্রিয়া জানাতে সংগঠনটি ৯ আগস্ট ২০২৫ তারিখে ঢাকা রিপোর্টার্স ইউনিটির (ডিআরইউ) শফিকুল কবির মিলনায়তনে এক সংবাদ সম্মেলনের আয়োজন করে। উক্ত সম্মেলনে ইন্তিফাদা বাংলাদেশের পক্ষ থেকে ঘোষণাপত্রের ওপর তাদের বিচার-বিশ্লেষণ ও জাতীয় স্বার্থ সংশ্লিষ্ট দাবিসমূহ তুলে ধরা হয়।

 জুলাই ঘোষণাপত্রের প্রতিক্রিয়া ও অবস্থান 
৫ আগস্ট ২০২৫ তারিখে অন্তর্বর্তীকালীন সরকারের প্রধান উপদেষ্টা কর্তৃক ঘোষিত 'জুলাই ঘোষণাপত্র' নিয়ে ইন্তিফাদা বাংলাদেশ একটি বিস্তারিত বিশ্লেষণ ও আনুষ্ঠানিক প্রতিক্রিয়া প্রদান করে। সংগঠনটি এই ঘোষণাপত্রকে একটি "অসম্পূর্ণ দলিল" হিসেবে অভিহিত করে এবং এটি সংশোধনের দাবি জানায়।

 প্রধান আপত্তিসমূহ: 

 ইতিহাস ও ঔপনিবেশিকতা: ঘোষণাপত্রে ব্রিটিশ-বিরোধী ঐতিহাসিক প্রতিরোধ সংগ্রামসমূহ (যেমন: ফকিহ মজনু শাহ, তিতুমীর, ফরায়েজী আন্দোলন) এবং ১৯৪৭-এর ইতিহাসকে উপেক্ষা করা হয়েছে বলে সংগঠনটি মনে করে। তাদের মতে, বিউপনিবেশায়নের (Decolonization) কোনো সুনির্দিষ্ট রূপরেখা এতে অনুপস্থিত।
 ভারতীয় আধিপত্যবাদ: ঘোষণাপত্রে 'বিদেশি রাষ্ট্র' শব্দগুচ্ছ ব্যবহৃত হলেও নির্দিষ্ট করে ভারতের নাম এবং দেশটির আগ্রাসী প্রভাবের বিষয়টি এড়িয়ে যাওয়া হয়েছে বলে তারা দাবি করে।
 লিবারেল ডেমোক্রেসি ও এনজিও পরিভাষা: ইন্তিফাদা বাংলাদেশ মনে করে, ঘোষণাপত্রে ব্যবহৃত 'উদার গণতান্ত্রিক রাষ্ট্র' বা 'ইনক্লুসিভ' (inclusive) শব্দগুলো পশ্চিমা এনজিও-কেন্দ্রিক এজেন্ডার প্রতিফলন, যা স্থানীয় মুসলিম ধর্মীয় ও সাংস্কৃতিক মূল্যবোধের পরিপন্থী হতে পারে।
 ফ্যাসিবাদ ও রাষ্ট্রীয় বাহিনী: 'ফ্যাসিবাদী বাহিনী' শব্দবন্ধ ব্যবহার করা হলেও দমন-পীড়নে সরাসরি জড়িত সুনির্দিষ্ট বাহিনীগুলোর নাম (যেমন: র‍্যাব, পুলিশ, ডিবি ইত্যাদি) উল্লেখ না করায় অপরাধী রাষ্ট্রযন্ত্রকে আড়াল করা হয়েছে বলে সংগঠনটি অভিযোগ করে।
 সংবিধান ও গণআকাঙ্ক্ষা: ১৯৭২-এর সংবিধান প্রণয়ন প্রক্রিয়াকে ত্রুটিপূর্ণ আখ্যা দিয়ে সংগঠনটি বর্তমান সরকারের একই পদ্ধতিতে এগিয়ে যাওয়ার সমালোচনা করে। তারা মনে করে, এটি গণমানুষের চেতনার পরিবর্তে একটি নির্দিষ্ট এলিট শ্রেণির চিন্তাধারাকে চাপিয়ে দেওয়ার চেষ্টা।

 সংগঠনের দাবি: 
ইন্তিফাদা বাংলাদেশ ঘোষণাপত্রের ২৪ নম্বর পয়েন্ট (যোদ্ধাদের নিরাপত্তা) ছাড়া বাকি বিষয়গুলো প্রত্যাখ্যান করে এবং এগুলো পুনর্বিবেচনার আহ্বান জানায়।  সংগঠনের প্রেসিডিয়াম সদস্য আসিফ আদনান এই প্রতিক্রিয়ার মূল তাত্ত্বিক বয়ান তুলে ধরেন।

আরও দেখুন
ছাত্র-জনতার অভ্যুত্থান
জাতিসংঘের মানবাধিকার বিষয়ক হাইকমিশনারের কার্যালয়
মুহাম্মদ ইউনূস
মোহাম্মদ সরোয়ার হোসেন
আসিফ মাহতাব

তথ্যসূত্র

বিষয়শ্রেণী:বাংলাদেশের রাজনৈতিক দল
বিষয়শ্রেণী:ইসলামি রাজনৈতিক দল